laion/Wikipedia-Exotic huggingface dataset:
জুসেপ্পে তোর্নাতোরে

জুসেপ্পে তোর্নাতোরে (লাতিন: Giuseppe Tornatore; জন্ম: ২৭শে মে ১৯৫৬) হলেন একজন ইতালীয় চলচ্চিত্র পরিচালক ও চিত্রনাট্যকার। ত্রিশ বছরের বেশি সময়ে তার কর্মজীবনে তিনি লা লেজ্জেন্দা দেল পিয়ানিস্তা সোল্লোচেয়ানো, মালিনা, বারিয়া, ও লা মিওলিয়র অফের্তা চলচ্চিত্র রচনা ও পরিচালনা করেন। তার সবচেয়ে বিখ্যাত চলচ্চিত্র হল সিনেমা পারাদিসো, যার জন্য তিনি শ্রেষ্ঠ বিদেশি ভাষার চলচ্চিত্র বিভাগে একাডেমি পুরস্কার লাভ করেছেন। এছাড়া এই চলচ্চিত্রের জন্য তিনি শ্রেষ্ঠ মৌলিক চিত্রনাট্য বিভাগে বাফটা পুরস্কার লাভ করেন এবং শ্রেষ্ঠ পরিচালনা বিভাগে বাফটা পুরস্কারের মনোনয়ন লাভ করেন। এছাড়া তিনি দলচে অ্যান্ড গাব্বানার কয়েকটি বিজ্ঞাপন চিত্র নির্মাণ করেন। একাডেমি পুরস্কার বিজয়ী: শ্রেষ্ঠ বিদেশি ভাষার চলচ্চিত্র - সিনেমা পারাদিসো (ফ্রাঙ্কো ক্রিস্তালদির সাথে যৌথভাবে) বাফটা পুরস্কার বিজয়ী: শ্রেষ্ঠ মৌলিক চিত্রনাট্য - সিনেমা পারাদিসো বিজয়ী: শ্রেষ্ঠ বিদেশি ভাষার চলচ্চিত্র - সিনেমা পারাদিসো (ফ্রাঙ্কো ক্রিস্তালদির সাথে যৌথভাবে) মনোনীত: শ্রেষ্ঠ পরিচালনা - সিনেমা পারাদিসো মনোনীত: শ্রেষ্ঠ বিদেশি ভাষার চলচ্চিত্র - মালিনা (হার্ভি ওয়াইনস্টেইন ও কার্লো বেরনাস্কোনির সাথে যৌথভাবে) সেজার পুরস্কার বিজয়ী: শ্রেষ্ঠ বিদেশি চলচ্চিত্র - সিনেমা পারাদিসো ভিভারেল্লি, নিক (১৪ জানুয়ারি ২০১৬)। "Giuseppe Tornatore On His New Movie, Working With Ennio Morricone, And Upcoming Morricone Docu"। ভ্যারাইটি (ইংরেজি ভাষায়)। সংগ্রহের তারিখ ২৭ মে ২০১৮।  "Giuseppe Tornatore"। রটেন টম্যাটোস (ইংরেজি ভাষায়)। ফ্যানড্যাঙ্গো। সংগ্রহের তারিখ ২৭ মে ২০১৮।  উইকিমিডিয়া কমন্সে জুসেপ্পে তোর্নাতোরে সংক্রান্ত মিডিয়া রয়েছে। ইন্টারনেট মুভি ডেটাবেজে জুসেপ্পে তোর্নাতোরে  (ইংরেজি) রটেন টম্যাটোসে জুসেপ্পে তোর্নাতোরে (ইংরেজি)
পাতা গীত

পাতা গীত ভারতের পশ্চিমবঙ্গের সীমান্তবর্তী পুরুলিয়া জেলার সাঁওতাল জনসমাজের এক বিশেষ প্রণয়াত্মক আনন্দগীতি। 'পাতা'র সাঁওতালি প্রতিশব্দ হল 'পরব' বা উৎসব; তাই আক্ষরিক অর্থে পাতা গীত একধরনের পরব গীত। মূলত সমাজের কয়েকটি যৌবনতাড়িত গোপন হৃদয়ঘটিত সংবাদ বা তথ্যকে কেন্দ্র করে পাতাগীতের বিষয়বস্তু গড়ে ওঠে। নারীমনের আদিম অনাবৃত প্রণয়-সুখের মুখরিত এই গানের ভাষা সহজ ও সরল হলেও, ভাবব্যঞ্জনা গভীর। এর সুরে ও অম্ল-মধুর কটাক্ষে ধামসা-মাদল নৃত্যের ঐকতানে তারা যৌবনরসের মাদকতায় মেতে ওঠে। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ: ২০০৪, পৃষ্ঠা: ১৬৩
সরলাবালা সরকার

সরলাবালা সরকার (১০ ডিসেম্বর, ১৮৭৫ - ১ ডিসেম্বর, ১৯৬১) একজন বাঙালী মহিলা কবি ও লেখিকা। ব্রিটিশ ভারতের নদিয়া জেলার কাঁঠালপোতা গ্রামে ১৮৭৫ সালে সরলাবালা জন্মগ্রহণ করেন। তাদের আদি বাড়ি ছিল বর্তমান বাংলাদেশের ফরিদপুরের ভড়রামদিয়া। পিতা কিশোরীলাল কলকাতা হাইকোর্টের আইনজীবী ছিলেন। স্বামী শরৎচন্দ্র সরকারের মৃত্যুর পর তিনি সাহিত্যচর্চা শুরু করেন। সরলাবালা কোনো প্রাতিষ্ঠানিক শিক্ষায় শিক্ষিত ছিলেননা। পিতা ও বড় ভাই ডাক্তার সরসীলাল সরকারের কাছে লেখাপড়া শেখেন এবং পিতামহী রাসসুন্দরী দেবীর কাছ থেকে সাহিত্য রচনার উৎসাহ লাভ করেন তিনি। ১২ বছর বয়েসে ভারতী পত্রিকায় প্রথম তার লেখা প্রকাশ হয়, এরপর প্রবাসী, জাহ্নবী, উদ্বোধন, অন্তঃপুর, সুপ্রভাত ইত্যাদি নানা বাংলা সাহিত্য পত্রে তার লেখা প্রকাশ হয়। ১৯০২ সালে স্মৃতিচিহ্ন গল্পের জন্য তিনি কুন্তলীন পুরস্কার পান। তিনি কবিতা, গল্প ও প্রবন্ধ লিখতেন। তার রচিত বইগুলি হল কবিতা প্রবাহ, অর্ঘ্, চিত্রপট, গল্পসংগ্রহ, সাহিত্য জিজ্ঞাসা, নিবেদিতা, কুমুদনাথ ইত্যাদি। সরলাবালা রাজনীতিসচেতন, আধুনিক ও বিপ্লবী আন্দোলনের প্রতি সহানুভূতিশীল ছিলেন। তিনি নারী সত্যাগ্রহ সমিতির সদস্য ছিলেন। কলকাতা বিশ্ববিদ্যালয় তাকে সাম্মানিক গিরিশ লেকচারার নিযুক্ত করে। "শ্রীমতী সরলাবালা সরকার পরলোকে"। archives.anandabazar.com। সংগ্রহের তারিখ ২৭ মে ২০১৮।  "লেখক:সরলাবালা সরকার"। সংগ্রহের তারিখ ২৭ মে ২০১৮।
জোসেফ ফাইঞ্জ

জোসেফ আলবেরিক টোইস্লেটন-ওয়িকহ্যাম-ফাইঞ্জ (ইংরেজি: Joseph Alberic Twisleton-Wykeham-Fiennes, /faɪnz/; জন্ম: ২৭শে মে ১৯৭০) হলেন একজন ইংরেজ মঞ্চ ও চলচ্চিত্র অভিনেতা। তিনি শেকসপিয়ার ইন লাভ (১৯৯৮) চলচ্চিত্রে উইলিয়াম শেকসপিয়র চরিত্রে অভিনয়ের জন্য প্রসিদ্ধ। এই চলচ্চিত্রে তার কাজের জন্য তিনি শ্রেষ্ঠ অভিনেতা বিভাগে বাফটা পুরস্কার ও স্ক্রিন অ্যাক্টরস গিল্ড পুরস্কারের মনোনয়ন লাভ করেন। এছাড়া তিনি এলিজাবেথ (১৯৯৮)-এ স্যার রবার্ট ডুডলি, এনিমি অ্যাট দ্য গেটস (২০০১)-এ কমিসার দানিলভ, এবং আমেরিকান হরর স্টোরি (২০১২-২০১৩) টিভি ধারাবাহিকের দ্বিতীয় মৌসুমে মঁসিয়ে টিমোথি হাওয়ার্ড ভূমিকায় অভিনয় করেন। ২০১৭ সাল থেকে তিনি দ্য হ্যান্ডমেইড্‌স টেল টিভি ধারাবাহিকে কাজ করছেন। ফাইঞ্জ ১৯৭০ সালের ২৭শে মে ইংল্যান্ডের উইল্টশায়ারের সালিসবারিতে জন্মগ্রহণ করেন। তার পিতা মার্ক ফাইঞ্জ (১৯৩৩-২০০৪) ছিলেন একজন কৃষক ও আলোকচিত্রী এবং মাতা জেনিফার ল্যাশ (১৯৩৮-১৯৯৩) ছিলেন একজন লেখিকা। তিনি ইংরেজ, আইরিশ ও স্কটিশ বংশোদ্ভূত। তার বংশনাম ফাইঞ্জ এসেছে ফরাসি গ্রাম পাস-দ্য-কালাই থেকে। তার পিতামহ স্যার মরিস ফাইঞ্জ (১৯০৭-১৯৯৪) ছিলেন একজন শিল্পপতি এবং তার মাতামহ হেনরি আলিয়ন ল্যাশ ছিলেন ব্রিটিশ ব্রিগেডিয়ার। ফাইঞ্জের ভাইবোনেরা হলেন অভিনেতা রেফ ফাইঞ্জ, পরিচালক মার্থা ফাইঞ্জ, সুরকার ম্যাগনাস ফাইঞ্জ, চলচ্চিত্র পরিচালক সোফি ফাইঞ্জ এবং পরিবেশ সংরক্ষণবাদী ও জোসেফের জমজ জ্যাকব ফাইঞ্জ। তার ভাগ্নে হিরো ফাইঞ্জ-টিফিন একজন অভিনেতা। "Entry Information - FIENNES, Joseph Alberic T.W. LASH"। ফ্রিবিএমডি। ONS। সংগ্রহের তারিখ ২৭ মে ২০১৮।  "It's Raiph actually"। দ্য গার্ডিয়ান (ইংরেজি ভাষায়)। ১৪ নভেম্বর ১৯৯৯। সংগ্রহের তারিখ ২৭ মে ২০১৮।  "Ralph Fiennes Biography (1962-)"। ফিল্ম রেফারেন্স। Advameg, Inc.। সংগ্রহের তারিখ ২৭ মে ২০১৮।  উইকিমিডিয়া কমন্সে জোসেফ ফাইঞ্জ সংক্রান্ত মিডিয়া রয়েছে। ইন্টারনেট মুভি ডেটাবেজে জোসেফ ফাইঞ্জ  (ইংরেজি) ব্রিটিশ ফিল্ম ইনস্টিটিউটের স্ক্রিনঅনলাইনে জোসেফ ফাইঞ্জ
দৈব যুক্তিদোষ

দৈব যুক্তিদোষ (ইংরেজি: Divine fallacy) এক ধরনের অরৌপ যুক্তিদোষ। এটিতে বলা হয় যে যেহেতু কোনও বিবৃতি কোনও ব্যক্তির ব্যক্তিগত প্রত্যাশার বা বিশ্বাসের সাথে অসঙ্গতিপূর্ণ, কিংবা সেটিকে ঐ ব্যক্তির পক্ষে কল্পনা করা দুরূহ, সেহেতু সেই বিবৃতিটি অবশ্যই মিথ্যা। অন্য ভাষায় মানুষ যখন কোনও কিছুকে এতটাই অলৌকিক বা নিজে করতে অক্ষম বলে মনে করে, তখন তারা ধরে নেয় সেটিকে কোনও দৈব শক্তি (ঈশ্বর, বহির্জাগতিক প্রাণ, দেব-দেবতা, ইত্যাদি) সৃষ্টি করেছে। যদি কোনও কিছু কল্পনা করা অবিশ্বাস্য বা কঠিন মনে হয়, তার মানে সেটি মিথ্যা। দৈব যুক্তিদোষকে অবিশ্বাসমূলক যুক্তি (Argument from incredulity), ব্যক্তিগত অবিশ্বাসমূলক যুক্তি (Argument from personal incredulity), সাধারণ কাণ্ডজ্ঞাননির্ভর যুক্তি (Appeal to common sense), ইত্যাদি নামেও ডাকা হয়। দৈব যুক্তিদোষ নিচের গঠনের মত হতে পারেঃ আমি কল্পনাও করতে পারছি না, ক সত্য হবে, অর্থাৎ ক মিথ্যা। আমি কল্পনাও করতে পারছি না, ক মিথ্যা হবে অর্থাৎ ক সত্য। দৈব যুক্তিদোষ তখনই ঘটে, যখন মানুষ কোনও কিছু হৃদয়ঙ্গম করতে অসমর্থ হয়। Sen, Madhucchanda (২০১১)। An Introduction to Critical Thinking। Pearson Education India। সংগ্রহের তারিখ ২০১৬-১১-২৬।  Personal incredulity – yourlogicalfallacyis.com "Toolkit for Thinking"। ৫ জুলাই ২০১৫ তারিখে মূল থেকে আর্কাইভ করা। সংগ্রহের তারিখ ২৮ মে ২০১৮।
হুদুমদ্যাও পূজা

হুদুমদ্যাও পূজা বা মেঘ পূজা হল উত্তরবঙ্গের বিভিন্ন অঞ্চলে বৃষ্টি নামানোর জন্য কৃষকবধূদের কৃত একধরনের সাদৃশ্যমূলক জাদুধর্মী পূজা ও নৃত্যগীত অনুষ্ঠান। ভারতের পশ্চিমবঙ্গের জলপাইগুড়ি, কোচবিহার, আলিপুরদুয়ার জেলার অধিবাসী কৃষক সমাজে এটি অনুষ্ঠিত হয়। দেশে অনাবৃষ্টি, খরা প্রভৃতি প্রাকৃতিক বিপর্যয় ঘটলে মেঘদেবতাকে সন্তুষ্ট করতে আয়োজিত হয় এই পূজা; তবে এই অনুষ্ঠানে পুরুষের প্রবেশাধিকার নেই। তত্ত্বগতভাবে, ধরিত্রী-নারীর সঙ্গে মেঘ-পুরুষের মিলনই 'মেঘপূজা' বা 'হুদুমদ্যাও' অনুষ্ঠান; দুজনের মিলনে বৃষ্টির কারণে প্রকৃতি শস্যশ্যামলা হয়ে উঠবে — এই বিশ্বাস। এই অনুষ্ঠানের জন্য প্রয়োজনীয় উপকরণ হল: ফিঙে পাখির বাসা, সন্তানবতী এক জননীর গা-ধোওয়া জল, গণিকার চুল, একটি কলাগাছ, জলপূর্ণ ঘট, কুলো, ধূপ-বাতি, নৈবেদ্য ও তার সাজ-সরঞ্জাম, গোটা পান-সুপারি, বরণডালা ইত্যাদি। দিনের বেলা এইসব উপকরণ সংগ্রহ করে মেয়েরা গভীর অন্ধকার রাত্রে লোকালয় থেকে বহুদূরের কোনো মাঠ, নিরালা প্রান্তর বা নির্জন নদীর ধারে বসনমুক্ত অবস্থায় মশাল জ্বালিয়ে হাজির হন। পূজার জন্য কিছুটা জায়গা সংস্কার করে তার মাঝখানে একটি গর্ত করা হয়। তারপর উলুধ্বনির মধ্যে প্রধান পূজারিণী সেই গর্তে সংগৃহীত দ্রব্যগুলো ঢেলে দিয়ে কলাগাছটিকে পুঁতে দেন। এরপর সবাই স্নান করেন। পরে পূর্বোক্ত গা-ধোওয়া জল কুলোয় ঢেলে ঘন-ঘন উলুধ্বনির মাঝে মেঘদেবতার প্রতীক কলাগাছটিতে ছিটিয়ে দিয়ে গাছটিকে স্নান করানো হয়। এরপর জলপূর্ণ মাটির ভেতর একজোড়া গুয়াপান ও বারোশস্য দিয়ে গাছের নিচে ঘটস্থাপন করে ধূপ-বাতি জ্বালিয়ে দেওয়া হয়। এইভাবে পূজার পাঠ শেষ হলে শুরু হয় আবাহন পালা। এই পালাটি নৃত্য-গীত, রঙ্গ-রসিকতা, অনুনয়-বিনয়, শ্লেষ-ধিক্কার, ছলাকলায় প্রেমাস্পদকে মোহিত করার প্রচেষ্টায় ভরে ওঠে। উলঙ্গ নারীদের একদল কলাগাছটির অদূরে দাঁড়িয়ে হাততালি দিয়ে গান ধরেন ও মাঝেমাঝে উলুধ্বনি দেন; আর অন্য নারীরা দেবতারূপী পুরুষ কলাগাছটির চারদিকে ঘিরে নৃত্য করেন। এই পূজানুষ্ঠানে সধবা কিংবা বিধবা উভয়ই অংশগ্রহণ করেন, কেবল কুমারীরা অংশ নিতে পারে না। পূজায় কোনো ফুল প্রদানও হয় না। মেঘদেবতার অধিবাস থেকে শুরু করে বিয়ে, বিরহ-মিলন, বৃষ্টির কৃপা ভিক্ষা সবই নাচে-গানে অনুষ্ঠিত হয়। দেবতার কৃপা ভিক্ষা সংগীতাংশের একটি নমুনা: হুদুম দ্যাও হুদুম দ্যাও, এক ছলকা পানি দ্যাও ছুয়ায় অশুচি আছি, নাই পানি ছুয়াছুতির ধারা বাহি ঝালকানি। কালা ম্যাগ, উতলা ম্যাগ, ম্যাগ সোদর ভাই এক ঝাঁক পানি দ্যাও গাও ধুইবার চাই।। বাংলার লোকসংস্কৃতির বিশ্বকোষ, দুলাল চৌধুরী, আকাদেমি অব ফোকলোর, কলকাতা: ৭০০০৯৪, প্রথম প্রকাশ: ২০০৪; পৃষ্ঠা: ২৯৯
পরমাণু: দ্যা স্টোরি অফ পোখরান

পারমাণু: দ্যা স্টোরি অফ পোখরান (হিন্দি: परमाणु: द स्टोरी ऑफ पोखरण, অনুবাদ 'পরমাণু: পোখরানের গল্প') ২০১৮ সালের ভারতীয় ঐতিহাসিক অ্যাকশন নাটকধর্মী চলচ্চিত্র, যা অভিষেক শর্মা পরিচালিত এবং জী স্টুডিও ও জেএ এন্টারটেনমেন্ট দ্বারা নির্মিত চলচ্চিত্র। এই চলচ্চিত্রটি লিখেছে সায়ুইন ক্যাদ্রাস, সনযুক্তা চাওলা শেখ এবং অভিষেক শর্মা। ১৯৯৮ সালে পোখরানে ভারতীয় সেনাবাহিনী কর্তৃক পরিচালিত পারমাণবিক বোমা বিস্ফোরণের উপর ভিত্তি করে এই ছবিটি নির্মিত হয়। এই চলচ্চিত্রে অভিনয় করেছেন জন আব্রাহাম, ডায়না পেন্টি এবং বোমান ইরানি। এটি ২৫ মে ২০১৮ সালে মুক্তি পায়। এর আগে ২০১৮ সালের ৮ ডিসেম্বর চলচ্চিত্রটির মুক্তির কথা ছিল, কিন্তু পদ্মাবত চলচ্চিত্রে সঙ্গে বক্স অফিসের সংঘর্ষ থেকে দূরে থাকার জন্য চলচ্চিত্র প্রস্তুতকারীরা চলচ্চত্রটির মুক্তির তারিখ পিছিয়ে দেয়। চলচ্চিত্রটি প্রযোজক, অব্রাহামের জেএ এন্টারটেইনমেন্ট এবং কৃড়জ এন্টারটেইনমেন্ট মধ্যে সংঘর্ষের কারণে আরও বেশি বিলম্বিত হয় চলচ্চিত্রটির মুক্তি পেতে। ছবিটি ১৯৯৮ সালে রাজস্থান রাজ্যে পোখরানে ভারতীয় সেনাবাহিনী কর্তৃক পরিচালিত পারমাণবিক পরীক্ষার উপর ভিত্তি করে তৈরি করা হয়েছে। Khurana, Amman (২৩ জানুয়ারি ২০১৮)। "Exclusive | Parmanu and Pari coming together on March 2, clarifies co-producer Prernaa Arora"। Times Now (ইংরেজি ভাষায়)। সংগ্রহের তারিখ ২৪ জানুয়ারি ২০১৮।  Hungama, Bollywood (২০১৮-০৫-২৬)। "Box Office: Worldwide collections and day wise break up of Parmanu - The Story of Pokhran - Bollywood Hungama"। Bollywood Hungama (ইংরেজি ভাষায়)। সংগ্রহের তারিখ ২০১৮-০৫-২৬।  Parmanu – The Story Of Pokhran Cast & Crew Parmanu: The Story of Pokhran Parmanu – The Story Of Pokhran Parmanu first look: John Abraham is all set to tell the story of Pokharan "Parmanu-The Story of Pokhran: John Abraham set to surprise again"। Hindustan Times (ইংরেজি ভাষায়)। ১ জুন ২০১৭। সংগ্রহের তারিখ ২৪ জুন ২০১৭।  Ghosh, Samrudhi (১৪ আগস্ট ২০১৭)। "John Abraham unveils Parmanu poster: All you need to know about the story of Pokhran"। India Today (ইংরেজি ভাষায়)। সংগ্রহের তারিখ ১১ নভেম্বর ২০১৭।  "Your complete list of all the major upcoming movies this year"। GQ India (ইংরেজি ভাষায়)। জুলাই ২৬, ২০১৭।  "John Abraham and Diana Penty's Parmanu to release on April 6th, trailer to arrive soon" (ইংরেজি ভাষায়)। Times Now। ১৯ জানুয়ারি ২০১৮। সংগ্রহের তারিখ ২২ জানুয়ারি ২০১৮।  Basu, Nilanjana (৩ অক্টোবর ২০১৭)। "Why John Abraham's Parmanu Is Not Releasing In December" (ইংরেজি ভাষায়)। NDTV। সংগ্রহের তারিখ ৯ নভেম্বর ২০১৭।  {https://scroll.in/reel/874848/parmanu-controversy-john-abraham-files-three-criminal-complaints-against-co-producer} ইন্টারনেট মুভি ডেটাবেজে পরমাণু: দ্যা স্টোরি অফ পোখরান (ইংরেজি)
খাদিম এন'দিয়ায়ে

সেরিনে খাদিম এন'দিয়ায়ে (জন্ম: ৩০ নভেম্বর ১৯৮৪) হলেন সেনেগালের একজন পেশাদার ফুটবলার, যিনি গিনির ক্লাব হোরোয়া এসি এবং সেনেগাল জাতীয় দলের হয়ে একজন গোলরক্ষক হিসেবে খেলেন। ২০০৯ সালের নভেম্বর মাসে, প্রথমবারের মতো এন'দিয়ায়ে সেনেগাল জাতীয় দলে ডাক পান এবং ২০১০ সালের ২৮শে মে তারিখে, ডেনমার্কের বিরুদ্ধে ম্যাচে খেলার মাধ্যমে সেনেগাল জাতীয় দলের হয়ে আন্তর্জাতিক পর্যায়ে অভিষেক করেন। ২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগাল দলে তিনি স্থান পান। ন্যাশনাল-ফুটবল-টিমস.কমে "খাদিম এন'দিয়ায়ে"। ন্যাশনাল ফুটবল টিমস। বেঞ্জামিন স্ট্রাক-জিমারমান।  "Khadim N'Diaye"। footballdatabase.eu। সংগ্রহের তারিখ ২০১৮-০৫-১৫।  "galsentv.com - Resources and Information."। www.galsentv.com (ইংরেজি ভাষায়)। সংগ্রহের তারিখ ২০১৮-০৫-১৫। [স্থায়ীভাবে অকার্যকর সংযোগ] MATCH AMICAL DANEMARK/SENEGAL : 2-0 Une défaite largement justifiée[স্থায়ীভাবে অকার্যকর সংযোগ] "Revealed: Every World Cup 2018 squad - 23-man & preliminary lists & when will they be announced?"। Goal। সংগ্রহের তারিখ ১৮ মে ২০১৮।
আব্দুলায়ে দিয়ালো

আব্দুলায়ে দিয়ালো (জন্ম: ৩০ মার্চ ১৯৯২) হলেন সেনেগালের একজন পেশাদার ফুটবলার, যিনি ফরাসি ক্লাব রেন্যস এবং সেনেগাল জাতীয় দলের হয়ে একজন গোলরক্ষক হিসেবে খেলেন। তিনি প্রসিদ্ধ একাডেমী আইএনএফ ক্লেয়ারফন্তেন হতে ফুটবল খেলার শিক্ষা গ্রহণ করেছেন এবং ২০০৭ সালে, রেন্যসের হয়ে খেলার মাধ্যমে তার পেশাদার ক্যারিয়ার শুরু করেন। তিনি মাত্র ১৭ বছর বয়সে ২০০৯ সালের ২৯শে নভেম্বর তারিখে, ওলাঁপিক লিয়োনের বিরুদ্ধে লিগ ম্যাচে খেলার মাধ্যমে পেশাদার ক্যারিয়ার সূচনা করেন। ২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে তিনি স্থান পান। "Des nouvelles de Diallo, le Sénégalais"। Ferloo। ৬ এপ্রিল ২০১০। সংগ্রহের তারিখ ১৯ জুলাই ২০১০। [স্থায়ীভাবে অকার্যকর সংযোগ][স্থায়ীভাবে অকার্যকর সংযোগ] "Revealed: Every World Cup 2018 squad - 23-man & preliminary lists & when will they be announced?"। Goal। সংগ্রহের তারিখ ১৮ মে ২০১৮।  Abdoulaye Diallo profile at staderennais.com এলএফপিতে আব্দুলায়ে দিয়ালো (ইংরেজি) (এছাড়াও ফরাসি ভাষায় উপলব্ধ) টেমপ্লেট:Stade Rennais FC squad
আলফ্রেদ গোমিস

আলফ্রেদ বেঞ্জামিন গোমিস (জন্ম: ৫ সেপ্টেম্বর ১৯৯৩) হলেন সেনেগালের একজন পেশাদার ফুটবলার, যিনি ইতালীয় ক্লাব তরিনো হতে এসপিএএল-এ ধারে এবং সেনেগাল জাতীয় দলের হয়ে একজন গোলরক্ষক হিসেবে খেলেন। ২০১৮ সালের ১৭শে মে তারিখে, রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগালের ২৩ সদস্যের দলে তিনি স্থান পান। ১৬ মার্চ ২০১৮ পর্যন্ত হালনাগাদকৃত। http://www.legab.it/fileadmin/user_upload/newscms/doc/14366941320486.pdf[স্থায়ীভাবে অকার্যকর সংযোগ] [অকার্যকর সংযোগ] "Revealed: Every World Cup 2018 squad - 23-man & preliminary lists & when will they be announced?"। Goal। সংগ্রহের তারিখ ১৮ মে ২০১৮।  সকারওয়েতে আলফ্রেদ গোমিস (ইংরেজি)
২০১৮ ফিফা বিশ্বকাপ নিলাম

রাশিয়া ২০০৯ সালের শুরুতে ফিফা বিশ্বকাপের জন্য আগ্রহ প্রকাশ করেছিল এবং যথাসময়ে ফিফার নিকট আবেদন জমা দেয়। রাশিয়ার প্রেসিডেন্ট ভ্লাদিমির পুতিন বিশ্বকাপ নিলামে আগ্রহ প্রকাশ করেছিলেন এবং ২০১৮ সালের বিশ্বকাপ আয়োজনের জন্য রাশিয়ার একটি নিলাম প্রস্তাব প্রস্তুতের জন্য রাশিয়ার ক্রীড়া মন্ত্রী ভিটালী মুটকোকে নির্দেশ দেন। কালিনিনগ্রাদ সেন্ট পিটার্সবার্গ মস্কো নিঝনি নোভগরদ কাজান Yaroslavl সামারা ভলগোগ্রাদ সারান্‌স্ক ক্রাস্নোদার রোস্তভ-ন্য-দানু ইয়েকাতেরিনবুর্গ সোচি "FIFA receives bidding documents for 2018 and 2022 FIFA World Cups" (সংবাদ বিজ্ঞপ্তি)। FIFA.com। ২০১০-০৫-১৪। ২০১০-০৭-২৯ তারিখে মূল থেকে আর্কাইভ করা। সংগ্রহের তারিখ ২০১০-০৭-৩১। উদ্ধৃতি টেমপ্লেট ইংরেজি প্যারামিটার ব্যবহার করেছে (link) ফুটবল প্রবেশদ্বার রাশিয়া প্রবেশদ্বার ২০১০-এর দশক প্রবেশদ্বার ২০১৮ ফিফা বিশ্বকাপ নকআউট পর্ব ২০২১ ফিফা কনফেডারেশন্স কাপ উইকিমিডিয়া কমন্সে ২০১৮ ফিফা বিশ্বকাপ নিলাম সংক্রান্ত মিডিয়া রয়েছে। দাপ্তরিক ওয়েবসাইট অফিসিয়াল নথি ও এবং ম্যাচ নথি ওয়েব্যাক মেশিনে আর্কাইভকৃত ২৫ এপ্রিল ২০১৮ তারিখে
লামিন গেসামা

লামিন গেসামা (জন্ম: ২০ অক্টোবর ১৯৮৯) হলেন সেনেগালের একজন পেশাদার ফুটবলার, যিনি তুর্কি ক্লাব আলানয়াস্পোর এবং সেনেগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন। গেসামা কখনোই ফ্রান্স যুব পর্যায়ের দলের হয়ে খেলেননি। যদিও, ওলাঁপিক লিয়োনে তার অসাধারণ খেলার মাধ্যমে তিনি ফ্রান্স অনূর্ধ্ব-২১ দল হতে আশ্চর্যজনকভাবে ডাক পান, যারা ২০০৯ উয়েফা ইউরোপিয়ান অনূর্ধ্ব-২১ ফুটবল চ্যাম্পিয়নশিপের পর নতুন করে দল সাজাচ্ছিল। তিনি ডেনমার্কের বিরুদ্ধে ম্যাচের জন্য দলে ডাক পান। তিনি ম্যাচের ৮২তম মিনিটে বদল হওয়ার পূর্বে, ফ্রান্স অনূর্ধ্ব-২১ দলের হয়ে একজন রাইট ব্যাক হিসেবে খেলা শুরু করেছিলেন, উক্ত ম্যাচে তার দল ১–০ গোলে জয়লাভ করে। ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত সেনেগালের ২৩ সদস্যের দলের স্থান পান। "Lorient signs defender Gassama from Lyon"। Fox News। ২৬ জানুয়ারি ২০১২। সংগ্রহের তারিখ ২৬ জানুয়ারি ২০১২।  "Revealed: Every World Cup 2018 squad - 23-man & preliminary lists & when will they be announced?"। Goal। সংগ্রহের তারিখ ১৮ মে ২০১৮।  LFP profile ন্যাশনাল-ফুটবল-টিমস.কমে লামিন গেসামা (ইংরেজি) সকারওয়েতে লামিন গেসামা (ইংরেজি)
১৯৩৪ ফিফা বিশ্বকাপ

১৯৩৪ ফিফা বিশ্বকাপ (ইংরেজি: 1934 FIFA World Cup) ইতালিতে অনুষ্ঠিত ফিফা বিশ্বকাপ ফুটবলের ২য় আসর যা ১৯৩৪ সালের ২৭ মে তৈকে ১০ জুন তারিখ পর্যন্ত প্রতিযোগিতা আকারে অনুষ্ঠিত হয়েছিল। চূড়ান্ত খেলায় চেকোস্লোভাকিয়াকে ২-১ গোলের ব্যবধানে পরাভূত করে ইতালি প্রথমবারের মতো বিশ্বকাপ বিজয়ী হয়। নিচের ১৬টি দল বিশ্বকাপের মূলপর্বে অংশগ্রহণের সুযোগ পেয়েছিল।  আর্জেন্টিনা  অস্ট্রিয়া  বেলজিয়াম  ব্রাজিল  চেকোস্লোভাকিয়া  মিশর  ফ্রান্স  জার্মানি  হাঙ্গেরি  ইতালি (আয়োজক)  নেদারল্যান্ডস  রোমানিয়া  স্পেন  সুইডেন  সুইজারল্যান্ড  মার্কিন যুক্তরাষ্ট্র ২৭ মে ১৯৩৪ ১৬:৩০ (UTC+2) Stadio Luigi Ferraris, Genoa দর্শক সংখ্যা: ২১,০০০ রেফারি: Alfred Birlem (Germany) ২৭ মে ১৯৩৪ ১৬:৩০ (UTC+2) Stadio Giorgio Ascarelli, Naples দর্শক সংখ্যা: ৯,০০০ রেফারি: Rinaldo Barlassina (Italy) ২৭ মে ১৯৩৪ ১৬:৩০ (UTC+2) Stadio San Siro, Milan দর্শক সংখ্যা: ৩৩,০০০ রেফারি: Ivan Eklind (Sweden) ২৭ মে ১৯৩৪ ১৬:৩০ (UTC+2) Stadio Nazionale PNF, Rome দর্শক সংখ্যা: ২৫,০০ রেফারি: René Mercet (Switzerland) ২৭ মে ১৯৩৪ ১৬:৩০ (UTC+2) Stadio Littorio, Trieste দর্শক সংখ্যা: ৯,০০০ রেফারি: John Langenus (Belgium) ২৭ মে ১৯৩৪ ১৬:৩০ (UTC+2) Stadio Littoriale, Bologna দর্শক সংখ্যা: ১৪,০০০ রেফারি: Eugen Braun (Austria) ২৭ মে ১৯৩৪ ১৬:৩০ (UTC+2) Stadio Benito Mussolini, Turin দর্শক সংখ্যা: ১৬,০০০ রেফারি: Johannes van Moorsel (Netherlands) ২৭ মে ১৯৩৪ ১৬:৩০ (UTC+2) Stadio Giovanni Berta, Florence দর্শক সংখ্যা: ৮,০০০ রেফারি: Francesco Mattea (Italy) FIFA book of statutes, Roma 1934, prtd. Gebr. Fey & Kratz, Zürich, FIFA internal libray no. C br. 18, 1955 RSSSF credits the goal in the 25th minute to Isidro Lángara. RSSSF credits this goal as occurring in the 29th minute. RSSSF credits this goal as occurring in the 89th minute. RSSSF credits this goal as occurring in the 46th minute. RSSSF credits this penalty as occurring in the 118th minute.
আ স্টাডি ইন কোরিওগ্রাফি ফর ক্যামেরা

অ্যা স্টাডি ইন কোরিওগ্রাফি ফর ক্যামেরা (ইংরেজি: A Study in Choreography for Camera) ১৯৪৫ সালের পরীক্ষামূলক নির্বাক স্বল্পদৈর্ঘ্য চলচ্চিত্র, যেটি পরিচালনা করেছেন মার্কিন পরিচালক মায়া ডেরেন। এটি ছিলো ডেরেনের তৃতীয় চলচ্চিত্র প্রকল্প, যেখানে তিনি সম্পূর্ণরূপে মঞ্চ এবং প্রকৃত-স্থানের সীমা থেকে মানব শরীর মুক্ত করার বিষয়ে দৃষ্টি উপলব্ধ করেছিলেন। ট্যালি ব্যাটি চলচ্চিত্র্রে একক অভিনয় করেন। ট্যালি ব্যাটি এভারলেট (৩ মে ২০১০)। "Anthology Film Archives' Essential Cinema Repertory Collection"। undergroundfilmjournal.com। Underground Film Journal। সংগ্রহের তারিখ জুলাই ১৫, ২০২৪।  Haslem, Wendy (১২ ডিসেম্বর ২০০২)। "Great Directors: Maya Deren"। Senses of Cinema (23)। সংগ্রহের তারিখ ১৯ জুন ২০১১।  Higgins, Steven (২০০৬)। "Still Moving: The Film and Media Collections of the Museum of Modern Art"। moma.org। New York: The Museum of Modern Art। পৃষ্ঠা 199। সংগ্রহের তারিখ ১৯ মে ২০১৮।  "A Study in Choreography for Camera"। moma.org। MoMA। ১৯৪৫। সংগ্রহের তারিখ ১৯ মে ২০১৮।  উইকিমিডিয়া কমন্সে আ স্টাডি ইন কোরিওগ্রাফি ফর ক্যামেরা সংক্রান্ত মিডিয়া রয়েছে। অলমুভিতে আ স্টাডি ইন কোরিওগ্রাফি ফর ক্যামেরা (ইংরেজি) ইন্টারনেট মুভি ডেটাবেজে আ স্টাডি ইন কোরিওগ্রাফি ফর ক্যামেরা (ইংরেজি)
কালিদু কুলিবালি

কালিদু কুলিবালি (জন্ম: ২০ জুন ১৯৯১) হলেন সেনেগালের একজন পেশাদার ফুটবলার, যিনি ইতালীয় ক্লাব নাপোলি এবং সেনেগাল জাতীয় দলের হয়ে একজন রক্ষণভাগের খেলোয়াড় হিসেবে খেলেন। ২০১০ সালে, ফরাসি ক্লাব মেসের হয়ে খেলার মাধ্যমে কুলিবালি তার পেশাদার ক্যারিয়ার শুরু করেন। অতঃপর ২০১২ সালে, তিনি বেলজীয় ক্লাব খেঙ্কে যোগদান করেন। ২০১৪ সালে, ইতালীয় ক্লাব নাপোলিতে যোগদান করেন, যেখানে তিনি ইতালির সেরা রক্ষণভাগের খেলোয়াড়ে পরিণত হন। ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান। কেআরসি খেঙ্ক বেলজীয় কাপ: ২০১২–১৩ নাপোলি সুপারকোপা ইতালিয়ানা: ২০১৪ ক্যাফ বছরের সেরা দল: ২০১৬ সিরি এ বছরের সেরা দল: ২০১৫–১৬, ২০১৬–১৭ "সংরক্ষণাগারভুক্ত অনুলিপি"। ১৭ এপ্রিল ২০১৮ তারিখে মূল থেকে আর্কাইভ করা। সংগ্রহের তারিখ ২৮ মে ২০১৮।  "Mercato, Napoli: ufficiale Koulibaly. Visite, firma: è il primo colpo azzurro" (Italian ভাষায়)। La Gazzetta dello Sport। ১৯ মে ২০১৪। সংগ্রহের তারিখ ১৯ মে ২০১৪। উদ্ধৃতি শৈলী রক্ষণাবেক্ষণ: অচেনা ভাষা (link) উদ্ধৃতি ত্রুটি: <ref> ট্যাগ বৈধ নয়; K2 Koulibaly নামের সূত্রটির জন্য কোন লেখা প্রদান করা হয়নি "Revealed: Every World Cup 2018 squad - 23-man & preliminary lists & when will they be announced?"। Goal। সংগ্রহের তারিখ ১৮ মে ২০১৮।  "CAF – CAF Awards – Previous Editions – 2016"। CAFOnline। সংগ্রহের তারিখ ৭ জানুয়ারি ২০১৭।  "Gran Galà del calcio, la Juventus fa incetta di premi" (Italian ভাষায়)। Il Corriere della Sera। ৩১ জানুয়ারি ২০১৭। সংগ্রহের তারিখ ৩১ জানুয়ারি ২০১৭। উদ্ধৃতি শৈলী রক্ষণাবেক্ষণ: অচেনা ভাষা (link) "Buffon named best player"। Football Italia। ২৭ নভেম্বর ২০১৭।  সকারওয়েতে কালিদু কুলিবালি (ইংরেজি) "FC Metz club profile"। ১ সেপ্টেম্বর ২০১০ তারিখে মূল থেকে আর্কাইভ করা। সংগ্রহের তারিখ ২৮ মে ২০১৮।  এলএফপিতে কালিদু কুলিবালি (ইংরেজি) (এছাড়াও ফরাসি ভাষায় উপলব্ধ) লেকিপ ফুটবলে কালিদু কুলিবালি (ফরাসি)
সালিউ সিস

সালিউ সিস (জন্ম: ১৫ সেপ্টেম্বর ১৯৮৯) হলেন সেনেগালের একজন পেশাদার ফুটবলার, যিনি ফরাসি ক্লাব অঁজি হতে ভেলোঁসিয়েনে ধারে এবং সেনেগাল জাতীয় দলের হয়ে একজন লেফট ব্যাক অথবা একজন মধ্যমাঠের খেলোয়াড় হিসেবে খেলেন। তিনি ২০১২ গ্রীষ্মকালীন অলিম্পিকে সেনেগালের প্রতিনিধিত্ব করেছেন। ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান। "Saliou Ciss Bio, Stats, and Results"। Olympics at Sports-Reference.com (ইংরেজি ভাষায়)। ২০১৮-০৬-১২ তারিখে মূল থেকে আর্কাইভ করা। সংগ্রহের তারিখ ২০১৮-০৪-০৭।  "Revealed: Every World Cup 2018 squad - 23-man & preliminary lists & when will they be announced?"। Goal। সংগ্রহের তারিখ ১৮ মে ২০১৮।
সালিফ সানে

সালিফ সানে (জন্ম: ২৫ আগস্ট ১৯৯০) হলেন সেনেগালের একজন পেশাদার ফুটবলার, যিনি জার্মান ক্লাব হ্যানোভার ৯৬ এবং সেনেগাল জাতীয় দলের হয়ে একজন মধ্যমাঠের খেলোয়াড় হিসেবে খেলেন। তিনি ফ্রান্সে জন্মগ্রহণ করার সত্ত্বেও, সেনেগালের হতে আন্তর্জাতিক পর্যায়ে খেলেন। সানে ফ্রান্সের লরমোন্তে জন্মগ্রহণ করেছেন। তার বাবা-মা হচ্ছেন সেনেগালের বংশোদ্ভূত। তার বড় ভাই হচ্ছেন আরেকজন ফুটবলার, লামিন সানে। ২০১৮ সালের ১৭শে মে তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত ২৩ সদস্যের সেনেগাল দলে স্থান পান। ন্যাশনাল-ফুটবল-টিমস.কমে "সালিফ সানে"। ন্যাশনাল ফুটবল টিমস। বেঞ্জামিন স্ট্রাক-জিমারমান।  উদ্ধৃতি ত্রুটি: <ref> ট্যাগ বৈধ নয়; Germany নামের সূত্রটির জন্য কোন লেখা প্রদান করা হয়নি "Revealed: Every World Cup 2018 squad - 23-man & preliminary lists & when will they be announced?"। Goal। সংগ্রহের তারিখ ১৮ মে ২০১৮।  টেমপ্লেট:Hannover 96 squad
হুয়াঁউ বাতিস্তা দি ওলিভেইরা ফিগেইরেদু

হুয়াঁউ বাতিস্তা দি ওলিভেইরা ফিগেইরেদু (পর্তুগিজ: João Baptista de Oliveira Figueiredo আ-ধ্ব-ব: [ʒu'ɐ̃w ba'tistɐ di oli'vejɾɐ figej'redu]) (১৫ই জানুয়ারি, ১৯১৮ – ২৪শে ডিসেম্বর, ১৯৯৯) ব্রাজিলের একজন চার-তারকাবিশিষ্ট সামরিক জেনারেল, যিনি ১৯৭৯ সালে থেকে ১৯৮৫ সাল পর্যন্ত ব্রাজিলের রাষ্ট্রপতি ছিলেন। ফিগুইরেদু সেনাবাহিনীতে যোগ দিয়ে ১৯৪৪ সালে ক্যাপ্টেন ও ১৯৫২ সালে মেজর পদে উন্নীত হন। ১৯৬৪ সালে ব্রাজিলে যে সামরিক ক্যু ঘটে, ফিগুইরেদু তার অন্যতম পরিকল্পক ছিলেন। এই ক্যু-এর পর ২১ বছর ধরে ব্রাজিলে সামরিক শাসন চলে। এই সামরিক শাসনের সময় যে পাঁচ জন সেনা অফিসারকে সেনাবাহিনী থেকে ব্রাজিলের রাষ্ট্রপতি বানানো হয়, ফিগুইরেদু তাদের মধ্যে সর্বশেষ জন ছিলেন। ১৯৬৪ সালের ক্যু-এর সময় তিনি সামরিক বাহিনীর গুপ্তচরদের অগ্রসর প্রশিক্ষণ দিচ্ছিলেন। তাকে কর্নেল বানানো হয় এবং রাষ্ট্রপতি এর্নেস্তু গাইজেউয়ের অধীনে ১৯৭৪ সালে ব্রাজিলের গুপ্তচর সংস্থার প্রধান ছিলেন। তিনি ১৯৭৯ সাল পর্যন্ত এই পদে ছিলেন। জনজীবন ও প্রচারমাধ্যম থেকে দূরত্ব বজায় রাখার জন্য তিনি "নৈঃশব্দ্যের মন্ত্রী" (minister of silence) হিসেবে খ্যাতি লাভ করেন। ১৯৭৯ সালে এর্নেস্তু গাইজেউ তাকে রাষ্ট্রপতি পদে নিয়োগ দেন। তিনি গাইজেউয়ের সমাজতান্ত্রিক ও গণমুখী প্রকল্পগুলি ধরে রাখার প্রয়াস পান এবং দেশে গণতন্ত্র ফিরিয়ে আনার প্রতিশ্রুতি দেন। ক্ষমতা গ্রহণের সময় ব্রাজিলের অর্থনৈতিক অবস্হা ছিল করুণ। মুদ্রাস্ফীতির হার ছিল ৪০%-এরও বেশি এবং অর্থনৈতিক বৈষম্য প্রকট রূপ ধারণ করেছিল। এগুলির সমাধান করতে তিনি শ্রমিকদের আয় বাড়ানো, ব্রাজিলের মুদ্রার অবমূল্যায়ন করাসহ অনেকগুলি পদক্ষেপ নেন। ১৯৮০ সালে তিনি মাত্‌তু গ্রোসু দু সুল থেকে ৪৭,০০০ হাজার একর জমি বাজেয়াপ্ত করে সেগুলি ১,০০০ ভূমিহীন কৃষকের মধ্যে ভাগ করে দেন। অনেক রাজনৈতিক বন্দীকে ক্ষমা করে দেন এবং বহুদলীয় গণতন্ত্র প্রতিষ্ঠার পথ সুগম করেন। তার আমলের শেষের দিকে সামরিক শাসনের প্রভাব ধীরে ধীরে হ্রাস পেতে থাকে এবং ১৯৮৪ সালে ব্রাজিলে প্রায় ২১ বছর পর আবার একটি রাষ্ট্রপতি নির্বাচন অনুষ্ঠিত হয়। নির্বাচিত রাষ্ট্রপতি জোজে সার্নেইয়ের হাতে ফিগেইরেদু ১৯৮৫ সালে ক্ষমতা হস্তান্তর করেন।